Õhtuleht annab mõned näpunäited!

Samal teemal Eesti uudised Ühiskaardid hakkavad otsa lõppema, uus partii tuleb jaanuari lõpus * Osta Ühiskaart. Kaarte müüvad R-Kiosk, Selver, Stockmann, Maxima, Autogrill, Eesti Post ning Tallinna Linnavalitsuse teenindusbüroo Vabaduse väljakul. Müügikohtades saab kaardile kanda ka raha või osta perioodipileti. Raha saab kaardile kanda ka laua- ja mobiiltelefoniga või veebiaadressi http://www.pilet.ee/ kaudu Internetipangast.

* Soodustuste ja tasuta sõidu jaoks on tarvis Ühiskaart siduda oma isikuga ehk isikustada. Isikustatud ühiskaart kehtib koos isikut tõendava dokumendiga.

* Isikustatud kaart. Tasuta sõitu ja sõidusoodustusi võimaldab vaid isikustatud kaart. Isikustatud kaarti võib kasutada ainult üks inimene ning see kehtib vaid koos isikut tõendava dokumendiga. Kaardi kadumisel saab sellele kantud raha või pileti uuele kaardile üle kanda. Kaarti saab isikustada müügipunktides (€1) või tasuta linnavalitsuse teenindussaalis, veebiaadressil http://www.pilet.ee/ ning telefonil 6188000.

* Isikustamata kaart. Isikustamata kaarti võivad kasutada erinevad inimesed, näiteks perekond või töökollektiiv. Samuti on kaardi kasutamine anonüümne. Sellele saab aga osta vaid täishinnaga pileteid. Kaardi kadumise korral ei ole võimalik sellele kantud raha või piletit üle kanda.

* Sisenedes lehvita kaarti ümmarguse masina ehk validaatori ees. Nõnda registreerid ehk valideerid sõidu. Rohelise tule korral on sõit registreeritud, punase tule korral ei anna kaart sõiduõigust.

* Tasuta sõitjad. Sisenedes lehvita kaarti ümmarguse masina ehk validaatori ees. Rohelise tule süttimine tähendab, et sõit on valideeritud, punase tule süttimine tähendab, et teil ei ole sõiduõigust. Sel juhul tuleb osta bussijuhilt tunnipilet.